Pepuda-wetgewing kan gelowiges vervolg(Foto: pixabay) Begrond, die Instituut vir Christelike Grondslagstudies MSW, doen ŉ beroep op Christen-gelowiges om die voorgestelde wysiging van die Gelykheidswet teen te staan. Hierdie wet, soos dit tans lui, word reeds as ŉ gevaar vir geloofsvryheid beskou. Die nuwe wysigings van die Gelykheidswet bedreig egter die reg op vryheid van spraak en het radikale implikasies vir vryheid van geloof vir individue sowel as geloofsinstansies. “Die nuwe voorgestelde Pepuda-wetswysiging wil ten diepste vir Christene voorskryf om dit wat hulle nog altyd as die waarheid gesien en gesê het, te verander,” verduidelik dr. Wikus Buys, uitvoerende direkteur van Begrond. “’n Nuwe onderstebo-tipe waarheid word nou voorgehou. Christus word nie meer as die enigste waarheid gestel nie, maar die mensdom se eie sienings mag nou alleen die waarheid genoem word. Ons kan dit nie toelaat nie.” Dit is moontlik om tot 30 Junie openbare kommentaar te lewer op die Wysigingswetsontwerp op die Bevordering van Gelykheid en Voorkoming van Onbillike Diskriminasie, oftewel Pepuda (“Promotion of Equality and Prevention of Unfair Discrimination Amendment Bill”). Die drukgroep wat die geloofsvryheid beskerm en uitbou, For SA (Freedom of Religion South Africa), het ŉ webblad gestig waar die publiek maklik hul stem kan laat hoor saam met duisende gelowige Suid-Afrikaners. Begrond ondersteun dié inisiatief en moedig gelowiges en geloofsinstansies aan om voorleggings oor die wetsontwerp te maak op die “dearSA”-platform: https://dearsouthafrica.co.za/equality/ Volgens die Grondwet (waarop die huidige Gelykheidswet gebaseer is) het elke individu tans die reg tot vryheid van geloof. “As Christene het ons die voorreg om altyd te bly glo wat reg is, dit uit te leef soos ons wil en in ons sosiale kringe, werk, skool of kerk uitsprake daarvolgens te maak. Maar, indien die beoogde wetsontwerp goedgekeur sou word, sal dit onwettig wees om jou gedagtes oor godsdiens só te deel,” voeg Buys by. “Want indien enigiemand aanstoot sou neem deur ŉ uitspraak wat gemaak word, kan hulle ŉ klag van haatspraak of diskriminasie lê teen die persoon sowel as die instansie waaraan die persoon verbonde is, en selfs teen die persoon wat die uitspraak gemaak het se werkgewer.” Die wetsontwerp bepaal dat die aangeklaagde reeds skuldig bevind gaan word, en dit gaan vir die aangeklaagde bykans onmoontlik wees om hom- of haarself op grond van geloofsoortuiging te kan verdedig. “By implikasie sal ons sal dus nie meer saam met ander gelowiges ons geloof openlik kan uitleef of selfs preek of evangeliseer sonder die moontlikheid van vervolging nie. Dit sal geloofsmonde toemaak uit vrees en geloofsvryheid aan bande lê.” Begrond het hoofsaaklik drie besware oor die voorgestelde wysigingswetsontwerp: Buys pleit: “Elke individu en geloofsinstelling moet optree en hulle stem hierby voeg. Dit het die potensiaal om ŉ groot gesamentlike verskil te maak vir ons kinders en kleinkinders.